Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 1656

1. A textil– és bõrmûves mûhelygyakorlat gyakorlati vizsga két vizsgarészbõl tevõdik össze: A) Tervezési dokumentációval, szakmai indoklással együtt benyújtott kész textil– vagy bõrmûves tárgy vagy tárgycsoport. A benyújtott – tanári irányítással megvalósított – tervezési munka alapján, szabadon választott mûveletekkel, díszítési és összeállítási technikákkal létrehozott alkotás, amely ötvözi a textil– és a bõrmûvesség tanult ismeretanyagát. A vizsgamunka lehet: – használati– és ajándéktárgy, – öltözék, öltözék–kiegészítõ, – ékszerkollekció, – a lakáskultúra elem, – tértextil, térplasztika. A vizsgamunkát a továbbképzõ utolsó évfolyamának szorgalmi ideje alatt, a második félévben kell elkészíteni, és a mûvészeti alapvizsga napját megelõzõen tíz nappal kell a tanulónak leadnia a vizsgát szervezõ intézménynek. B) A záróvizsga helyszínén, ideje alatt önállóan készített textil– vagy bõrmûves tárgy. A vizsgatárgy az intézmény által meghatározott funkcióval rendelkezõ, a tanuló által készített tervvázlat alapján szabadon választott technikával létrehozott alkotás, amely lehet: – textilkép, – tarisznya, erszény, – öltözetdarab: fejviselet, egyszerû lábbeli, – ékszer, öv.

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes